Το **Bankers Life Fieldhouse** είναι ένα κλειστό στάδιο που βρίσκεται στην Ιντιανάπολις, Ιντιάνα των ΗΠΑ. Είναι η έδρα των Ιντιάνα Πέισερς του NBA και των Ιντιάνα Φιβερ του WNBA. Στο γήπεδο επίσης διοργανώνονται κολεγιακοί αγώνες καλαθοσφαίρισης, συναυλίες και αγώνες Χόκεϊ επί πάγου.
Τα εγκαίνια έγιναν τον Νοέμβριο του 1999 με το όνομα Conseco Fieldhouse και αντικατέστησε το Market Square Arena που ήταν η πρώην έδρα των Ιντιάνα Πέισερς. Τα δικαιώματα ονομασίας δόθηκαν στην Conseco, μια εταιρία οικονομικών με έδρα την Ιντιάνα. Τον Μάιο του 2010 η εταιρία μετονομάστηκε σε CNO Financial Group όμως δεν άλλαξε το όνομα του γηπέδου. Τον Δεκέμβριο του 2011 αποφάσισε η εταιρία να αλλάξει το όνομα του γηπέδου και έγινε Bankers Life Fieldhouse. Η εταιρία γνωστοποίησε στις 13 Μαρτίου 2018 πως δεν θα ανανεώσει το συμβόλαιό της το οποίο λήγει στις 30 Ιουνίου 2019.

Ιστορία και γεγονότα
--------------------

Ο πρώτος αγώνας NBA που διεξήχθη σε αυτό το γήπεδο ήταν στις 6 Νοεμβρίου 1999 όταν οι Ιντιάνα Πέισερς έπαιξαν τον πρώτο εντός έδρας αγώνα της σεζόν κόντρα στους Μπόστον Σέλτικς. Εκείνη τη σεζόν οι Ιντιάνα Πέισερς έφτασαν μέχρι τους τελικούς του NBA και ο 3ος, 4ος και 5ος αγώνας των τελικών έγιναν στο Bankers Life Fieldhouse.
Το γήπεδο φιλοξένησε το Παγκόσμιο Πρωτάθλημα Καλαθοσφαίρισης Ανδρών 2002 και μεταξύ άλλων φιλοξένησε τους ημιτελικούς και τον τελικό της διοργάνωσης στον οποίο νικήτρια βγήκε η Γιουγκοσλαβία.
Το 2009 φιλοξενήθηκαν ο 3ος και 4ος αγώνας των τελικών του WNBA με τους Ιντιάνα Φίβερ να χάνει τη σειρά από τους Φοίνιξ Μέρκιουρι. Το 2012 φιλοξενήθηκαν ξανά ο 3ος και ο 4ος αγώνας των τελικών του WNBA και αυτή τη φορά οι Ιντιάνα Φίβερ κέρδισαν τη σειρά κόντρα στους Μινεσότα Λινξ.
Το στάδιο φιλοξενεί και πολλές άλλες εκδηλώσεις πέρα από τους αγώνες καλαθοσφαίρισης.

Πάλη
----

Το WWE έχει φιλοξενήσει διάφορα σόου στο Bankers Life FieldHouse όπως το Raw και το SmackDown ενώ έχουν φιλοξενηθεί και πολλά άλλα σόου πάλης.

Βραβεία και αναγνωρίσεις
------------------------

Το Bankers Life Fieldhouse έχει αναγνωρισθεί από πολλούς ως το καλύτερο στάδιο όλων των ομάδων στα 4 μεγάλυτερα αθλήματα των ΗΠΑ. Το 2005 και το 2006 κατατάχθηκε στο νούμερο 1 σύμφωνα με έρευνα του Sports Business Journal/Sports Business Daily Reader.

Εικόνες
-------

* Αγώνας των Ιντιάνα Πέισερς.Αγώνας των Ιντιάνα Πέισερς.
* Δορυφορική εικόνα του σταδίου.Δορυφορική εικόνα του σταδίου.
* Εικόνα από τον εσωτερικό χώρο του σταδίου.Εικόνα από τον εσωτερικό χώρο του σταδίου.
* Εικόνα από το Crossroads ClassicΕικόνα από το Crossroads Classic

Παραπομπές
----------

1. ↑  «Conseco Fieldhouse». Blackburn Architects. Αρχειοθετήθηκε από το πρωτότυπο στις 27 Ιουνίου 2013. Ανακτήθηκε στις 23 Ιουνίου 2013.
2. ↑  «Conseco Fieldhouse». John Klipsch Consulting, LLC. Αρχειοθετήθηκε από το πρωτότυπο στις 21 Φεβρουαρίου 2014. Ανακτήθηκε στις 6 Φεβρουαρίου 2014.
3. ↑  «Conseco Fieldhouse» (PDF). Fink Roberts and Petrie, Inc. Αρχειοθετήθηκε από το πρωτότυπο (PDF) στις 2 Απριλίου 2012. Ανακτήθηκε στις 23 Ιουνίου 2013.
4. ↑  Nieto, Mike (December 19, 2011). «Where Are They Now?: John Wilczynski». *The Times of Northwest Indiana* (Munster).. Ανακτήθηκε στις June 4, 2012.
5. ↑  «Bankers Life Fieldhouse». Ballparks.com. Ανακτήθηκε στις 23 Ιουνίου 2013.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Bankers Life Fieldhouse** |

* Επίσημος ιστότοπος